שנהבי שומרון

[ממוזער|רצף פרחי [לוטוס וכפתור פרח משנהבי שומרון]]
**שנהבי שומרון** הם אוסף יצירות אמנות שנהב לבנטיני מבירת ממלכת ישראל, שומרון. אוסף זה הוא אוסף אמנות השנהב הגדול ביותר מהמזרח התיכון הקדום אחרי אוסף השנהבים שבזזו האשורים משטחי האימפריה שלהם ונמצאו בכלח (שנהבי כלח), שחלק משנהביו זהים לשנהבי שומרון. השנהבים התגלו במצב יחסית גרוע, וחלקם לא בהקשר הארכאולוגי המקורי, עובדה המקשה על תארוך מדויק ולעתים גם על זיהוי השימוש בשנהבים. התארוך המקובל לייצור השנהבים הוא בין המאות ה־9–8 לפנה"ס, כאשר תארוך יותר מדויק שנוי במחלוקת, וייתכן שלא כל השנהבים נוצרו באותה תקופה בתוך פרק זמן זה.

השנהבים שנמצאו עיטרו חפצי יוקרה, מכסאות, הדומים ושולחנות ועד קופסאות ותיבות. הם נחשבים לקבוצת הממצאים החשובה ביותר בתחום האמנות הזעירה מהתקופה הישראלית שהתגלתה בארץ ישראל. הרפרטואר הפיגורטיבי שלהם כולל יצורים אלוהיים (למשל חר־פא־חֿרד על לוטוס, או האל רע מחזיק צלמית של מאעת, או איסיס עם נפתיס), "אלים למחצה" ויצורי כלאיים (למשל כרוב – ספינקס מכונף), בדומה לאמנות המתכת והחותמות באותה תקופה, וכן דמויות מלכותיות, חיות נאבקות (למשל אריה טורף פר), חיות יונקות או אוכלות בשלווה, ומוטיבים צמחיים (במיוחד מוטיב עצי תמר,  ולוטוסים). חלק מהשנהבים כוללים שיבוצים בסגנון  של זכוכית ולפיס לזולי, צביעה באדום ובכחול וציפוי בזהב. מבחינה סגנונית, חלק מהשנהבים מזוהים עם סגנון השנהבים הפיניקי, וחלק אחר מזוהה עם סגנון השנהבים הדרום־סורי (שנמצא גם בשנהבי ארסלאן טאש).

בעבר ראו בשנהבי שומרון ייבוא פיניקי, אולם כיום הנטייה המחקרית היא שגם בעלי מלאכה ישראלים השתתפו בייצור השנהבים. הדבר מתבסס הן על ממצא שנהבים לא גמורים המעידים על ייצור מקומי, והן על קרבה אמנותית לאמנות מחורבת תימן, למשל מוטיב העגל היונק מהפרה שנמצא בשני האתרים.

מאחורי חלק מהלוחות נחרטו אותיות, ששימשו כהוראות לסדר הרכבת הלוחות.

ייתכן שהשנהבים קשורים ל"בית השן" (כלומר, בית שנהב – מבנה עם חפצי שנהב) שבנה אחאב, מלך ישראל שמלך בְשומרון ().

## גלריה

קובץ:Furniture Inlays, 9th-8th Century BC (43218947041).jpg|דגמי תימורה/פלמטה מסוגננים
קובץ:Furniture Inlay, 9th-8th Century BC (43169046682).jpg|דגם תימורה/פלמטה
קובץ:Furniture Inlays, Samaria, 9th-8th Century BC (42500194064).jpg|עצי תמר מסוגננים
קובץ:Furniture Inlays, Samaria, 9th-8th Century BC (43218962441).jpg|כפתורים, רובם כפרחים
קובץ:Furniture Inlays, 9th-8th Century BC (43218922881).jpg|שני אריות מפוסלים
קובץ:Furniture Inlay, 9th-8th Century BC (28349064617).jpg|אריה טורף פר, בסגנון אז'ור
קובץ:Samaria ivories - woman at the window - שנהבי שומרון - אישה בחלון.jpg|מוטיב האישה בחלון
קובץ:Furniture Inlay, 9th-8th Century BC (29347044728).jpg|סצנה המערבת דמויות אלוהיות
קובץ:Furniture Inlay, 9th-8th Century BC (42500114044).jpg|סצנה המערבת יצורים אלוהיים
קובץ:Furniture Inlay, 9th-8th Century BC (41408515660).jpg|ספינקס (כרוב?) בסביבת צמחים, בסגנון אז'ור
קובץ:EI - Mandate - unaccepted 2.jpg|בול שהציעה אגודת חובבי בולים ומבוסס על שיבוץ שנהב משומרון
קובץ:Furniture Inlays, 9th-8th Century BC (41408535330).jpg|חר־פא־חֿרד, שיבוצים כחולים ניכרים
קובץ:Furniture Inlays, Samaria, 9th-8th Century BC (42314430055).jpg|כמה שברים, על אחד מהם ניכר ציפוי זהב


## ראו גם
* שנהב בלבנט הקדום
* שנהבי מגידו
* שנהבי ירושלים

## לקריאה נוספת
* 

* 
* Ron E. Tappy, "The Archaeo-Historical Context of the Samaria Ivories", in: **The Archaeology of Israelite Samaria**, Volume 2: The Eighth Century BCE, Eisenbrauns, 2001, pp. 443–503


## קישורים חיצוניים

## הערות שוליים

__ללא_תוכן__
קטגוריה:שנהב מהלבנט הקדום
קטגוריה:עתיקות ארץ ישראל
קטגוריה:התקופה הישראלית